《半山小憩呈惟秦》
明代·徐熥

千层鸟道一筇扶，三月东风响鹧鸪。花发幽岩红踯躅，云生绝壁翠模糊。

七闽形胜山河壮，万顷沧溟岛屿孤。徐福求仙空入海，谁知此地即仙都。

作者简介：福建闽县人，字惟和。徐𤊹兄。万历四十六年举人。负才淹蹇，肆力诗歌。与弟徐𤊹并有才名，然𤊹以博学称，熥则以词采著。有《幔亭集》。